Egwyddorion Cynnydd
Egwyddorion cyffredinol wedi eu cymysgu!

Maent yn gofyn cwestiynau mwy soffistigedig ac yn dod o hyd i atebion o ystod o ffynonellau a’u gwerthuso. Mae hyn yn cynnwys nodi eu camau dysgu nesaf, dulliau hunanwerthuso mwyfwy llwyddiannus a dulliau hunan reoleiddio mwy effeithiol.

Mae dulliau holistaidd yn bwysig iawn yn ystod dysgu cynnar wrth i ddysgwyr ymgysylltu â’r byd o’u cwmpas. 

Dylent allu cymhwyso a defnyddio gwybodaeth a sgiliau a gafwyd yn flaenorol mewn cyd-destunau gwahanol, anghyfarwydd a heriol.

Yn ystod y camau dysgu cynnar, mae’r amrywiaeth hon o sgiliau yn cynnwys canolbwyntio ar ddatblygu sgiliau echddygol bras a manwl; sgiliau cyfathrebu a sgiliau cymdeithasol. 

Bydd angen i ddysgwyr gaffael gwybodaeth eang a dofn. 

Wrth iddynt wneud cynnydd, bydd angen iddynt gael profiad o ddysgu disgyblaethol a’i ddeall ym mhob un o’r Meysydd a gweld y rhain yng nghyd-destun y pedwar diben a’r datganiadau o’r hyn sy’n bwysig.

Wrth iddynt ddod yn fwyfwy effeithiol, gallant geisio cymorth priodol a nodi ffynonellau’r cymorth hwnnw yn annibynnol. 

Dros amser, gall dysgwyr drefnu nifer cynyddol o syniadau cynyddol soffistigedig yn effeithiol, cymhwyso dealltwriaeth mewn cyd-destunau amrywiol a chyfleu eu syniadau’n effeithiol, gan ddefnyddio ystod o ddulliau, adnoddau neu offer sy’n briodol i’w diben a’u cynulleidfa.

Maent yn gweld y gydberthynas rhwng y rhain ac yn eu defnyddio i lywio gwybodaeth, gwneud synnwyr ohoni a’i chymhwyso ymhellach. Mae hyn yn atgyfnerthu eu dealltwriaeth o gysyniadau.

Wrth i ddysgwyr wneud cynnydd, byddant yn cymhwyso sgiliau presennol mewn ffyrdd mwy caboledig, a byddant yn cael cyfleoedd i feithrin sgiliau newydd, mwy penodol a mwy soffistigedig. 

Gydag amser, bydd y cysylltiadau hyn yn fwyfwy soffistigedig, ac yn cael eu hesbonio a’u cyfiawnhau gan ddysgwyr. 

Bydd angen i ddysgwyr ddatblygu ystod o sgiliau gan gynnwys: sgiliau corfforol, cyfathrebu, gwybyddol a phenodol i Faes. 

Wrth i ddysgwyr wneud cynnydd, byddant yn datblygu dealltwriaeth gynyddol soffistigedig o gysyniadau sy’n sail i ddatganiadau gwahanol o’r hyn sy’n bwysig

Dylai dysgwyr greu cysylltiadau mewn ffordd fwyfwy annibynnol; ar draws dysgu o fewn Maes, rhwng Meysydd, ac â’u profiadau y tu allan i’r ysgol. 

Wrth i ddysgwyr wneud cynnydd, maent yn dod yn fwyfwy effeithiol wrth ddysgu mewn cyd destun cymdeithasol a chysylltiedig â gwaith. 

Maent hefyd yn datblygu sgiliau gwerthuso a threfnu gwybodaeth wrth gymhwyso’r hyn a ddysgwyd ganddynt. 

Dylai dysgwyr ddod yn gynyddol ymwybodol o ffyrdd o grwpio a threfnu syniadau a dulliau gweithredu mewn modd cydlynol. 

